Administratorii unei staţiuni din Pirineii francezi au dus zăpadă cu elicopterele pe o pârtie impracticabilă: S-a întors lumea cu susul în jos.
Administratorii unei staţiuni din Pirineii francezi au folosit elicoptere pentru a transporta zăpadă pe pârtia care devenise impracticabilă. Gestul a generat proteste din partea ecologiştilor. În Pirinei, temperaturile au trecut de 10 grade Celsius, iar multe pârtii au rămas fără zăpadă.
Administratorii din staţiunea Luchon-Superbagnères au recurs la acest gest după ce vremea caldă a topit zăpada de pe pârtie, existând riscul să fie închisă.La sfârşitul săptămânii trecute, 50 de tone de zăpadă au fost aduse de pe înălţimile munţilor pe pârtiile dedicate copiilor şi începătorilor.Grupurile care militează pentru protejarea mediului au criticat decizia consiliului local. Elicoptere, folosite într-o staţiune din Pirineii francezi pentru a duce zăpadă pe pârtia impracticabilă. Sursă foto: Profimedia"În loc să ne adaptăm la încălzirea globală, ajungem la o problemă dublă: ceva care costă multă energie, care contribuie mult la încălzirea globală şi care este dedicat numai unei elite care îşi permite acest lucru. S-a întors lumea cu susul în jos", a declarat Bastien Ho, de la Europe Écologie Les Verts (EELV).În Pirinei, temperaturile au trecut de 10 grade Celsius, iar pârtiile au rămas fără zăpadă. Pentru a menţine staţiunea Luchon-Superbagnères deschisă, consiliul local a recurs la acest gest, contra unei sume de peste 5.000 de euro. Consiliul vrea să profite astfel de vacanţele şcolare din februarie şi martie, când pârtiile se umplu.